තම පාලන සමයේ ගොඩනැගූ දැවැන්ත ව්‍යාපෘති හිටපු ජනාධිපති මහින්ද රාජපක්ෂ පසුගිය කාලයේදී විවෘත කළ බව හිටපු ජනාධිපතිනී චන්ද්‍රිකා බණ්ඩාරනායක කුමාරණතුංග පවසනවා.අත්තනගල්ල ප්‍රාදේශීය මහලේකම් කාර්යාලයේ ඉදිකළ නව ගොඩනැගිල්ලක් විවෘත කිරීමේ උත්සවයකට අද එක්වෙමින් ඇය කියා සිටියේ වර්තමානයේ නොව තම යුගයේ ඉදිකළ ඇතැම් ව්‍යාපෘතිවල පුවරු ඉවත්වීම ගැන තමන් මෙතෙක් හෙළි නොකළ බවයි.නමුත් එවැනි දේවල් ප්‍රකාශ කිරීමෙන් බාල දේශපාලනයක නිරතවීමට තමන් අවශ්‍යතාවක් නොමැති බව ද ඇය කියා සිටියා.